ਭਾਵਨਾ ਕਰਦਮ ਦੇਵ

ਭਾਵਨਾ ਕਰਦਮ ਦੇਵ (ਜਨਮ 7 ਜੁਲਾਈ 1952) ਇੱਕ ਸਿਆਸਤਦਾਨ ਹੈ ਅਤੇ ਗੁਜਰਾਤ ਦੇ ਭਾਰਤੀ ਰਾਜ ਦੇ ਸੁਰੇਂਦਰਨਗਰ ਹਲਕੇ ਤੋਂ ਮੈਂਬਰ ਚੁਣੀ ਗਈ ਸੀ। ਭਾਰਤੀ ਜਨਤਾ ਪਾਰਟੀ ਵਲੋਂ 12ਵੀਂ ਲੋਕ ਸਭਾ ਚੋਣਾਂ ਵਿੱਚ ਉਹ ਇੱਕ ਮੈਂਬਰ ਚੁਣੀ ਗਈ।

 ਨਿੱਜੀ ਜੀਵਨ 
ਉਹ 7 ਜੁਲਾਈ 1952 ਨੂੰ ਭਾਰਤ ਦੇ ਨਾਗਪੁਰ ਸ਼ਹਿਰ ਮਹਾਰਾਸ਼ਟਰ ਵਿੱਚ ਜਨਮੀ ਸੀ। ਉਸ ਨੇ 25 ਜੂਨ 1977 ਨੂੰ ਕਰਦਮ ਬੀ. ਦੇਵ ਨਾਲ ਵਿਆਹ ਕਰਵਾਇਆ ਅਤੇ ਉਨ੍ਹਾਂ ਦੀਆਂ ਦੋ ਧੀਆਂ ਇਸ਼ਾਨੀ ਅਤੇ ਖਯਾਤੀ ਹਨ। ਉਹ ਵਰਤਮਾਨ ਵਿੱਚ ਅਹਿਮਦਾਬਾਦ, ਗੁਜਰਾਤ ਵਿੱਚ ਰਹਿੰਦੀ ਹੈ।

 ਸਿੱਖਿਆ ਅਤੇ ਕੈਰੀਅਰ 
ਭਾਵਨਾ ਨੇ ਅਰਥ ਸ਼ਾਸਤਰ ਵਿੱਚ ਮਾਸਟਰ ਕੀਤੀ ਅਤੇ ਬੈਚਲਰ ਆਫ਼ ਐਜੂਕੇਸ਼ਨ ਦੀ ਡਿਗਰੀ ਪ੍ਰਾਪਤ ਕੀਤੀ। ਉਸ ਨੇ ਮਹਾਰਾਸ਼ਟਰ, ਮੁੰਬਈ ਵਿੱਚ ਐਸ.ਐਨ.ਡੀ.ਟੀ ਵੁਮੈਨ'ਸ ਯੂਨੀਵਰਸਿਟੀ ਅਤੇ ਗੁਜਰਾਤ ਯੂਨੀਵਰਸਿਟੀ ਤੋਂ ਪੜ੍ਹਾਈ ਕੀਤੀ। 1995-96 ਤਕ ਉਹ ਨਗਰ ਨਿਗਮ, ਅਹਿਮਦਾਬਾਦ, ਗੁਜਰਾਤ ਦੀ ਮੇਅਰ ਵਜੋਂ ਚੁਣੀ ਗਈ ਸੀ। ਉਹ 1998 ਵਿੱਚ 12ਵੀਂ ਲੋਕ ਸਭਾ ਲਈ ਚੁਣੀ ਗਈ ਸੀ। ਉਹ 1999 'ਚ ਲੋਕ ਸਭਾ ਦੀ ਸੀਟ ਸੁਰੇਂਦਰਨਗਰ ਵਿੱਚ ਸਵਜੀ ਮੱਕਵਾਨ ਦੇ ਵਿਰੁੱਧ ਹਾਰ ਗਈ ਸੀ।

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1952
ਸ਼੍ਰੇਣੀ:ਰਾਜਨੀਤੀ ਵਿੱਚ ਭਾਰਤੀ ਔਰਤਾਂ